Velferð starfsfólks og þjónusta Skógræktarinnar byggist á gildum stofnunarinnar sem eru : Skógræktin leggur jafna áherslu á andlega , líkamlega og félagslega þætti heilsunnar . Lögð er áhersla á fjölbreyttar aðgerðir sem beinast ekki eingöngu að einstaklingum heldur einnig að vinnustaðnum og skipulagi hans . Þannig er reynt að skapa umhverfi , vinnuaðstæður og vinnustaðabrag sem eflir heilsu starfsmanna og virkjar mannauð stofnunarinnar . Andleg líðan / heilsuefling Skógræktin er fjölskylduvænn vinnustaður og býður upp á sveigjanlegan vinnutíma eftir því sem hægt er . Umsjónarmaður mannauðsmála ber ábyrgð á því að boðið sé upp á fyrirlestur / námskeið árlega um einkenni og afleiðingar streitu , tímastjórnun og markmiðasetningu . Markmiðið er að styrkja starfsmenn í daglegum störfum ásamt því að styðja starfsmenn sem glíma við streitu og kulnun vegna of mikils álags eða erfiðleika tengda vinnu eða einkalífi . Starfsfólki getur staðið til boða , með samþykki sviðstjóra og skógræktarstjóra , að leita þjónustu utan stofnunarinnar ef upp koma einkenni um langvinna streitu og kulnun í starfi . Hollt mataræði Skógræktin hvetur starfsmenn sína til að borða hollan og næringarríkan mat . Mataræði hefur áhrif á heilsuna og hollur og góður matur hefur áhrif á starfsgleði starfsmanna . Eðli starfsemi Skógræktarinnar er fjölbreytt . Hluti starfsmanna vinnur störf sem fela í sér mikla kyrrsetu starfsfólks á meðan aðrir vinna líkamlega krefjandi störf . Mikilvægt er að vinna markvisst að því að þeir starfsmenn takmarki langvarandi kyrrsetu yfir vinnudaginn og hreyfi sig í samræmi við : Þannig er ekki aðeins lögð áhersla á hreyfingu sem líkamsrækt heldur fjölþætt gildi hreyfingar fyrir allt í senn andlega , líkamlega og félagslega vellíðan . Slysavarnir og vinnuvistfræðilegir þættir Skógræktin vinnur samkvæmt lögum nr. 46 / 1980 um aðbúnað , hollustu og öryggi á vinnustöðum og er öryggishandbók stofnunarinnar liður í því að sinna því hlutverki . Öllum starfsmönnum ber skylda til að kynna sér og þekkja ábyrgð sína , þær ráðstafanir , sem gera þarf til að tryggja öryggi í starfi og leggja sitt af mörkum til að tryggja framgang öryggismála innan fyrirtækisins . Öryggismál Skógræktarinnar eru á höndum öryggisnefndar Skógræktarinnar . Nefndin er skipuð þremur starfsmönnum sem yfirstjórn tilnefnir . Öryggisnefnd er tilnefnd til fimm ára í senn . Hlutverk öryggisnefndar er að koma með athugasemdir um það sem tengist aðbúnaði , hollustu og öryggi starfsmanna og afhenda þeim sem ber ábyrgðina málefnið til úrlausnar . Öryggisnefnd aðstoðar einnig stjórnendur og starfsmenn við áhættumat verkefna og kemur að áætlun um heilsuvernd og forvarnir . Eins hefur öryggisnefnd eftirlit með því að aðgerðum og áætlun á þessu sviði sé fylgt eftir . Yfirumsjón öryggis - og vinnuverndarmála er í höndum mannauðsstjóra en skógræktarstjóri ber endanlega ábyrgð á öryggismálum starfsmanna . Skógræktin sér til þess að starfsmenn fái nauðsynlega fræðslu og þjálfun við störf sín Aðstaða , tæki og búnaður er metinn reglulega til að tryggja að allar öryggiskröfur séu uppfylltar Skógræktin framkvæmir reglulega áhættumat fyrir verkefni stofnunarinnar og uppfærir verkferla í samræmi við matið Viðbragðs - og rýmingaráætlanir vegna slysa , eldsvoða eða skógarelda eru virkar og sýnilegar Slökkvibúnaður og skyndihjálparbúnaður er yfirfarinn reglulega Skógræktin fræðir og þjálfar starfsmenn á sviði öryggis - og vinnuverndarmála Skógræktin tryggir virka þátttöku stjórnenda í öryggis - og vinnuverndarmálum Öryggisreglur Markmið öryggisreglna fyrir starfsmenn Skógræktarinnar er að skapa öruggt og heilsusamlegt vinnuumhverfi þar sem vinnureglum er fylgt til hlítar til að koma í veg fyrir óhöpp og slys . Ætlast er til þess að allir starfsmenn Skógræktarinnar og verktakar á vegum stofnunarinnar kynni sér öryggisreglurnar . Vinsamlegast prentið út viðbragðsáætlanir og hafið sýnilegar á starfstöð . Skógræktinni ber að tilkynna til Vinnueftirlitsins um öll slys þar sem starfsmaður verður óvinnufær í einn eða fleiri daga , auk þess dags sem slysið varð . Slys þar sem líkur eru á að starfsmaður eða annar aðili hafi orðið fyrir langvinnu eða varanlegu heilsutjóni skal tilkynna Vinnueftirlitinu eigi síðar en innan sólarhrings . Innan viku skal svo senda Vinnueftirlitinu upplýsingar um slysið á viðeigandi eyðublaði . Auk þess að halda skrá um tilkynningarskyld vinnuslys heldur Skógræktin einnig skrá um minni háttar atvik og smáslys eða atvik þar sem næstum varð slys . Þá eru einnig skráð óhöpp sem valda eignatjóni eða rekstrartruflunum . Atvikaskrá er nýtt í innra vinnuverndarstarfi stofnunarinnar til að koma í veg fyrir frekari öhöpp eða alvarleg slys . Það á ekki að tilkynna smáslys , óhöpp og „ næstumþvíslys “ til Vinnueftirlitsins . Samkvæmt vinnuverndarlögum nr. 46 / 1980 ber Skógræktinni gera skriflega áætlun um öryggi og heilbrigði á vinnustað sem byggð er á áhættumati . Þegar áhættumat gefur til kynna að vandamál sé fyrir hendi skal grípa til nauðsynlegra forvarna í þeim tilgangi að koma í veg fyrir eða draga úr hættu á atvinnutengdu heilsutjóni , óþægindum og slysum . Öryggisnefnd Skógræktarinnar tekur þátt í gerð áhættumats og áætlunar um heilsuvernd og forvarnir og fylgist með að áætlun sé fylgt eftir . Sýnt hefur verið fram á að líkamleg álagsmein eru meðal algengustu orsaka þess að fólk er frá vinnu og því ærin ástæða til að vinna að forvörnum gegn slíku . Vinnueftirlitið hefur gefið út bækling til að auðvelda atvinnurekendum og starfsmönnum að koma auga á hugsanlegar hættur í vinnuumhverfinu sem geta valdið heilsutjóni vegna líkamlegs álags , meta hætturnar og finna leiðir til úrbóta .